Η πτωχευτική ανάκληση (άρθρ. 41 επ. ΠτΚ)
Creators: name: Γραμμένος, Νικόλαος Γεωργίου
Publisher: name: Aristotle University of Thessaloniki
Year: 2018
Subjects: Πτώχευση
Ανάκληση
Οφειλέτης
Bankruptcy
Revocation
Debtor

description: Ένα από τα βασικότερα προβλήματα που ταλανίζουν τις πτωχεύσεις τόσο στην ελληνική έννομη τάξη, όσο και διεθνώς, αποτελεί το χρονικό χάσμα ανάμεσα στο πραγματικό γεγονός της παύσης των πληρωμών του οφειλέτη και στην τυπική κήρυξη της πτώχευσης. Και τούτο επειδή στο μεσοδιάστημα αυτό ο οφειλέτης μπορεί να συναλλάσσεται ελεύθερα, πράγμα που μπορεί να οδηγήσει είτε στην αποψίλωση της πτωχευτικής περιουσίας από πολύτιμα στοιχεία του ενεργητικού της – και επομένως στην ανεπάρκειά της για την ικανοποίηση των πτωχευτικών πιστωτών – είτε στην προνομιακή μεταχείριση ορισμένων μόνο πιστωτών του μετέπειτα πτωχού σε βάρος των υπολοίπων, κάτι μη ανεκτό δικαιοπολιτικά. Το παραπάνω χρονικό χάσμα έρχεται να γεφυρώσει ο εξεταζόμενος στην παρούσα διπλωματική εργασία θεσμός της πτωχευτικής ανάκλησης, μέσω της οποίας ανατρέπονται νομικά πράξεις (ή και παραλείψεις) του οφειλέτη που έγιναν από αυτόν εντός της ύποπτης περιόδου, με σκοπό την επαναφορά της πτωχευτικής περιουσίας στην κατάσταση, στην οποία αυτή θα βρισκόταν, αν κατά το χρόνο της παύσης των πληρωμών είχε κηρυχθεί αυτόθροα η πτώχευση. Στο πρώτο κεφάλαιο της παρούσας εργασίας επιχειρείται μία σύντομη οριοθέτηση της προαναφερθείσας προβληματικής, για να ακολουθήσει μία ιστορική αναδρομή στο δίκαιο της πτωχευτικής ανάκλησης στην Ελλάδα, καθώς και μία συνοπτική παρουσίαση των όσων ισχύουν σήμερα (άρθρ. 41 επ. ΠτΚ). Στο δεύτερο κεφάλαιο γίνεται αρχικά μία ταχεία επισκόπηση του θεσμού της πτωχευτικής ανάκλησης υπό το πρίσμα της συνταγματικότητάς του και στη συνέχεια η διάκρισή του από άλλους παραπλήσιους ή ομότιτλους θεσμούς, με έμφαση σε αυτόν της καταδολίευσης δανειστών (άρθρ. 939 επ. ΑΚ). Γίνεται ακόμη μνεία – όλως συνοπτικά – σε αλλοδαπές έννομες τάξεις, καθώς επίσης και στο Νομοθετικό Οδηγό (ΝομΟδ) της Επιτροπής για το Διεθνές Εμπορικό Δίκαιο των Ηνωμένων Εθνών (UNCITRAL). Στο τρίτο κεφάλαιο τίθενται επί τάπητος η έννοια της πτωχευτικής ανάκλησης και η νομική φύσης της. Στο τέταρτο κεφάλαιο αναλύονται οι προϋποθέσεις της πτωχευτικής ανάκλησης, συγχρόνως δε γίνεται λόγος και για τις πράξεις εκείνες που έγιναν μεν από το μετέπειτα πτωχό εντός της ύποπτης περιόδου, πλην όμως δεν υπόκεινται σε ανάκληση. Στο πέμπτο κεφάλαιο παρατίθενται οι κατηγορίες των υποκείμενων σε ανάκληση πράξεων (πράξεις υποχρεωτικής και δυνητικής ανάκλησης, καθώς και «δόλιες» πράξεις του οφειλέτη που διενεργήθηκαν από αυτόν κατά την τελευταία πενταετία προτού κηρυχθεί η πτώχευσή του). Στο έκτο κεφάλαιο εξετάζονται ζητήματα δικονομικής φύσης που έχουν να κάνουν με την ανακλητική αξίωση, ενώ στο έβδομο κεφάλαιο γίνεται μία περιπτωσιολογική παρουσίαση των εννόμων συνεπειών – πρωτογενών και δευτερογενών – που επιφέρει η πτωχευτική ανάκληση, ανάλογα με το είδος της ανακαλούμενης πράξης του οφειλέτη. Στο όγδοο, τέλος, κεφάλαιο παρουσιάζονται επιγραμματικά οι ποινικές διατάξεις του ισχύοντος Πτωχευτικού Κώδικα (άρθρ. 171-173 ΠτΚ), για να ακολουθήσει ο επίλογος της παρούσας διπλωματικής εργασίας, όπου και παρατίθενται εν συντομία τα συμπεράσματα που εξάγονται από τη μελέτη του σημερινού νομοθετικού πλαισίου της πτωχευτικής ανάκλησης
description: One of the most important problems besetting bankruptcy both in the Greek legal order as well as internationally is the time gap between the actual cessation of the debtor’s payments and the formal declaration of bankruptcy. This is because during this intervening time the debtor can freely conduct business, a fact that is likely to lead either to the deprivation of valuable insolvency assets – and therefore, to the firm’s inadequacy to satisfy the creditors – or to the privileged treatment of only certain creditors of the later poor at the expense of the others, something inconvenient to justify. The institution of bankruptcy revocation, which is investigated in this diploma thesis, attempts to bridge this very time gap, by undermining the debtor’s legal acts (or omissions) made by him during the period in question, in order to restore the insolvency assets to the state they would have been in, if bankruptcy had been formally declared at the time of the cessation of payments. The first chapter of this paper attempts a brief demarcation of the aforementioned problem, followed by a historical review of the law of bankruptcy revocation in Greece, as well as a summary of what is currently in force (Article 41 et seq. of the Greek Insolvency Code). The second chapter starts with a quick review of the institution of bankruptcy revocation in the light of its constitutionality and then differentiates it from other similar or homonymous institutions, with emphasis placed on that of creditors defrauding (Article 939 et seq. of the Greek Civil Code). There is also a brief reference to foreign legal orders as well as to the Legislative Guide of the United Nations Commission on International Trade Law (UNCITRAL). The third chapter deals with the concept of bankruptcy revocation and its legal nature. The fourth chapter analyzes the conditions of bankruptcy revocation, while also referring to the acts that were made by the later poor during the period in question but which are not subject to revocation. The fifth chapter lists the categories of actions that are subject to revocation (acts of obligatory and potential revocation, as well as “fraudulent” acts conducted by the debtor during the last five years before his bankruptcy was declared). The sixth chapter deals with issues of procedural nature relating to the revocation claim, while in the seventh chapter there is a case-by-case presentation of the legal consequences – primary and secondary – resulting from the bankruptcy revocation, depending on the type of debtor’s recalled act. Finally, in the eighth chapter, the criminal provisions of the current Insolvency Code (Articles 171-173 of the Greek Insolvency Code) are briefly presented, followed by the conclusion of the present thesis, which briefly outlines the conclusions drawn from the study of the current legislative framework of bankruptcy revocation